ভূমিকা অত্যধিক বড় হওয়ার কারণে আন্তরিক ভাবে দুঃখিত। চলো তবে মূল রেসিপি তে চলে যাই! তুমি যদি প্রবাসী শিক্ষার্থী হয়ে থাকো, তবে এইটা তোমার জন্য সবচে কার্যকরী রেসিপি।  কুইক+মজাদার+হেলথি। আর তুমি যদি নিজের বাসায় বাপ-মা-ভাই-বোনের সাথে থেকে থাকো, তবে একটু সমস্যা আছে, কারণ এই খাবারটা এতই মজা, যে শেয়ার করে খাইতে মন চায় না। উদাহরণস্বরূপ, আমি যেই ভাইয়ার সাথে থাকি, আমি প্রত্যেকবার রান্না করার সময় ওঁনার জন্যও বানাই। এবং প্রত্যেকবারই কোনভাবে আমার অবচেতন মন আমাকে বুঝ দিয়ে পুরাটা খেয়ে ফেলতে বাধ্য করে। সুতরাং, এমন এক দিনে জিনিসটা রান্না করবা, যেদিন কাউকে ভাগ দিয়ে খাইতে হবে না। অথবা, যেদিন দুনিয়ার সবার সাথে রাগ করবা, সেদিন রান্না করে খাইতে পারো, তাইলে ভাব ধইরা, নিজের খাবার নিজেই খাইতে  পারবা।